**Ministru kabineta rīkojuma “Par iemaksām Zviedrijas-Latvijas Sadarbības fondā” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maija protokols Nr. 23 19.§ 7. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kā dāvanu Latvijai simtgadē Zviedrijas valdība piešķīra ieguldījumu 10 miljonu zviedru kronu (apmēram viens miljons *euro*) apmērā Zviedrijas-Latvijas Sadarbības fonda dibināšanai (turpmāk – Fonds). 2019. gadā 7. maijā Latvijas valdība atbalstīja Latvijas dalību Fondā, kļūstot par Fonda partneri (Ministru kabineta 2019. gada 7. maija protokola Nr. 23 19.§ Informatīvais ziņojums“Par Zviedrijas valdības dāvanu Latvijas simtgadē un Latvijas dalību Zviedrijas-Latvijas Sadarbības fondā (*The Foundation for Sweden-Latvia Cooperation Fund*)”).Fonds ir divpusējās sadarbības instruments zināšanu apmaiņai un izplatīšanai starp Latvijas un Zviedrijas iedzīvotājiem ilgstošā laika periodā. Īpaši uzmanība pievērsta jauniešu sadarbībai un apmaiņai, kas veicinās sabiedrības saliedētību, radošumu, inovācijas un jaunu uzņēmumu veidošanos.Fonda darbu vada Fonda valde, ko veido katras valsts valdības četri iecelti locekļi. Latvijas valdības ieceltie valdes locekļi: Latvijas Republikas ārkārtējais un pilnvarotais vēstnieks Zviedrijas Karalistē Marģers Krams, Ekonomikas ministrijas valsts sekretārs Ēriks Eglītis, Izglītības un zinātnes ministrijas valsts sekretāre Līga Lejiņa un Kultūras ministrijas valsts sekretāre Dace Vilsone. Ziemeļvalstīm jau vairākus gadu desmitus darbojas šādu fondu tīkls (starp tām ir 15 divpusējie fondi). Zviedrijas iniciatīva ir mēģinājums iekļaut Fondu šajā Ziemeļvalstu tīklojumā, tāpēc Latvijas iemaksa būs apliecinājums vēlmei ciešāk integrēties Ziemeļeiropas reģionā, kas ir viena no valdības prioritātēm.Latvijas iemaksa papildinās Fonda neaizskaramo kapitālu, kā arī abu valdību izrādītais atbalsts un ieguldījums veicinās iespējas piesaistīt līdzfinansējumu no uzņēmējiem, privātajiem ziedotājiem un fondiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija  |
| 4. | Cita informācija | Iemaksa Latvijas dalībai Fondā 230 000 *euro* apmērā tiks nodrošināta 2019. gadā no Ārlietu ministrijas budžeta programmas 02.00.00 “Iemaksas starptautiskajās organizācijās” apstiprinātā finansējuma (ņemot vērā saņemto informāciju par pieejamo ekonomiju no faktiskajām 2019. gada iemaksām Eiropas Attīstības fondā). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz funkciju paplašināšanos, veidot vai likvidēt valsts institūcijas un pārvaldes institucionālās izmaiņas |
| 3. | Cita informācija | Nav |

Ārlietu ministrs Edgars Rinkēvičs

A. Krūmiņa, 67016243
andra.krumina@mfa.gov.lv